níṣasāda ghr̥távrata íti ghr̥távrato vai rājā na vā́ eṣa sárvasmā iva vádanāya na sárvasmā iva kármaṇe yádevá sādhu vádedyátsādhú kuryāttásmai vā́ eṣá ca śrótriyaścaitaú ha vai dvaú manuṣyeṣu ghr̥távratau tásmādāha níṣasāda ghr̥távrata íti váruṇaḥ pastyā̀svéti víśo vaí pastyā̀ vikṣvétyevaìtádāha sā́mrājyāya sukráturíti rājyāyétyevaìtádāha yadā́ha sā́mrājyāya sukráturíti